Χένρι Νέβιλ, 9ος βαρόνος του Μπεργκαβεννί

Ο Χένρι Νέβιλ, 9ος βαρόνος του Μπεργκαβεννί (1570 - 1641) Άγγλος ευγενής και στρατιωτικός, 9ος Βαρόνος του Μπεργκαβεννί ήταν μεγαλύτερος γιος και διάδοχος του Έντουαρντ Νέβιλ, 8ου βαρόνου του Μπεργκαβεννί, και της Ραχήλ Λέναρντ, κόρης του Τζων Λέναρντ του Κνολ και της Ελισάβετ Χαρμάν. Εκπαιδεύτηκε στο Βασιλικό Κολλεγιο του Κέιμπριτζ (1586) και ενσωματώθηκε στο Πανεπιστήμιο της Οξφόρδης.

Καθολικός

Τον Ιούλιο του 1594 ταξίδευσε στην Βενετία και συναντήθηκε με Βρετανούς Καθολικούς που προσπάθησαν να τον μπλέξουν σε συμμαχίες εναντίον της Ελισάβετ Α΄ της Αγγλίας. Ο Νέβιλ παρέμεινε πιστός στην Αγγλική εκκλησία παρά το γεγονός ότι συμπαθούσε τον Καθολικισμό κάτι που φάνηκε στον δεύτερο γάμο του με την Αικατερίνη Βώ που ανήκε σε οικογένεια πιστών Καθολικών.Fraser, Antonia The Gunpowder Plot- Terror and Faith in 1605 Weidenfeld & Nicolson, London 1996 p.270 Η μητέρα της Ελισάβετ Βω είχε προστατεύσει Καθολικούς ιερείς και ο αδελφός της λόρδος του Βω δραπέτευσε από την χώρα επειδή ήταν ύποπτος για την συμμετοχή του στην Συνωμοσία της Πυρίτιδας, επέστρεψε στην Αγγλία (1611) και φυλακίστηκε δυο χρόνια.Fraser p.100Kenyon, J.P The Popish Plot Phoenix Press reissue 2000 p.8Kenyon p.8 Οι μετέπειτα γενεές από την Οικογένεια Νέβιλ ασπάστηκαν τον Καθολικισμό και ακολούθησαν γάμοι με επιφανείς Καθολικές οικογένειες όπως οι Γκίφορντς και οι Τσάμπερλεν.

Στρατιωτικές υπηρεσίες

Υπηρέτησε στην πολιορκία του Κάδιθ (1596) υπό τον Ρόμπερτ Ντεβερέ, 2ο κόμη του Έσσεξ και στέφτηκε ιππότης. Τον Ιούνιο του 1597 πήρε την άδεια να ταξιδεύσει στο εξωτερικό για δυο χρόνια μαζί με τον γαμπρό του Τόμας Σάκβιλ, γιο του λόρδου Μπάκχαρστ μετέπειτα κόμη του Ντόρσετ. Ο Νέβιλ και ο Μπάκχαρστ είχαν στην κατοχή τους πολλά χυτήρια σιδήρου και από τον Δεκέμβριο του 1596 απέκτησαν μια ευρεσιτεχνία που τους έδωσε την δυνατότητα να έχουν το μονοπώλιο στην έκδοση διαταγμάτων.http://www.historyofparliamentonline.org/volume/1558-1603/member/neville-sir-henry-ii-1575-1641

Εξελέγη μέλος του Κοινοβουλίου για το Κεντ και πήρε μέρος στην Εξέγερση του Κεντ, την περίοδο αυτή έκανε επίθεση που έκανε στα μονοπώλια, ο Νέβιλ στις 2 Νοεμβρίου εξέτασε με ειρωνικό τρόπο δυο ποινικούς νόμους λόγο της Καθολικής του πίστης. Εξελέγη μέλος του Κοινοβουλίου για την Λιούις (1604) και μέλος του Κοινοβουλίου για το Ουίλτον (1621), εγκατέλειψε το Κοινοβούλιο όταν διαδέχτηκε τον πατέρα του στην βαρονία του Μπεργκαβεννί (1622).

Οικογένεια

Ο Χένρι Νέβιλ παντρεύτηκε σε πρώτο γάμο την Μαρία Σάκβιλ, κόρη του Τόμας Σάκβιλ, 1ου κόμη του Ντόρσετ και της Σίσελυ Μπέικερ με την οποία απέκτησε :

Σερ Τόμας Νέβιλ (1610 - 1628), παντρεύτηκε την Φραγκόσκη Μορντόντ, κόρη του 4ου βαρόνου του Μορντόντ με την οποία απέκτησε δυο γιους που πέθαναν νέοι και μια κόρη την Μάργκαρετ
Σεσίλη Νέβιλ (1600 - 1654), παντρεύτηκε (1617) τον Φιτζγουίλιαμ Κονίνγκσμπι και ήταν παππούδες του Τόμας Κονίνγκσμπι, 1ου κόμη του Κονίνγκσμπι 
Μαρία Νέβιλ (1605 - 1689) έγινε μοναχή σε μια Αγγλικανική Βενεδικτιανή μονή στην Γάνδη και κατόπιν ηγουμένη των Άγγλων Βενεδικτιανών του Ποντουάζ (1667 - 1689)
Ελισάβετ Νέβιλ

Παντρεύτηκε σε δεύτερο γάμο την Αικατερίνη Βω, κόρη του Τζωρτζ Βω και της Ελισάβετ Ρόπερ, αδελφή του Έντουαρντ Βω, 4ου βαρόνου του Βω με την οποία απέκτησε :

Ιωάννης Νέβιλ, 10ος βαρόνος του Μπεργκαβεννί (1614 - 1662)
Τζωρτζ Νέβιλ, 11ος βαρόνος του Μπεργκαβεννί (1615 - 1666)
Φραγκίσκη Νέβιλhttp://www.thepeerage.com/p1182.htm#i11816
Αικατερίνη Νέβιλ, παντρεύτηκε σε πρώτο γάμο τον Σερ Ρόμπερτ Χάουαρντ και σε δεύτερο γάμο τον Τζων Μπέρρυ."Howard, Robert (1585-1653)". Dictionary of National Biography. London: Smith, Elder & Co. 1885–1900.
Ελισάβετ Νέβιλ (1626 - 1662), παντρεύτηκε (1661) τον Τόμας Στόνερ (1626 - 1683) απόγονο του Γουίλιαμ ντε λα Πολ, 1ου δούκα του Σάφοκ και της Αλίκης Σώσερ

Παραπομπές 		

Πηγές
Fraser, Antonia The Gunpowder Plot- Terror and Faith in 1605 Weidenfeld & Nicolson, London 1996
Kenyon, J.P The Popish Plot Phoenix Press reissue 2000
"Howard, Robert (1585-1653)". Dictionary of National Biography

Εξωτερικοί σύνδεσμοι

Ιστορία του Κοινοβουλίου

Κατηγορία:Οικογένεια Νέβιλ